ที่ นศ ๗๒๘๐๑/ว 38 ที่ทำการองค์การบริหารส่วนตำบลกุแหระ

 หมู่ที่ ๗ ตำบลกุแหระ อำเภอทุ่งใหญ่

 จังหวัดนครศรีธรรมราช ๘๐๒๔๐

 23 กันยายน 2564

เรื่อง ขอความร่วมมือประชาสัมพันธ์ประกาศใช้ข้อบัญญัติขององค์การบริหารส่วนตำบลกุแหระ

เรียน กำนัน, ผู้ใหญ่บ้าน หมู่ที่-2-8 ผู้ประกาศข่าวประจำหมู่บ้าน หมู่ที่ 1-8 ตำบลกุแหระ

สิ่งที่ส่งมาด้วย 1. สำเนาประกาศองค์การบริหารส่วนตำบลกุแหระ จำนวน 1 แผ่น

 2. สำเนาข้อบัญญัติงบประมาณรายจ่ายประจำปีงบประมาณ พ.ศ. 2565 จำนวน 1 เล่ม

 ตามที่องค์การบริหารส่วนตำบลกุแหระ ได้ดำเนินการจัดทำข้อบัญญัติองค์การบริหารส่วนตำบลกุแหระ เรื่อง งบประมาณรายจ่ายประจำปีงบประมาณ พ.ศ. 2565 ซึ่งสภาองค์การบริหารส่วนตำบลได้มีมติเห็นชอบให้ตราเป็นข้อบัญญัติฯ ในคราวประชุมสภาฯ สมัยสามัญ สมัยที่ 3 ครั้งที่ 2/2564 เมื่อวันที่ 26 สิงหาคม 2564 โดยนายอำเภอทุ่งใหญ่ได้พิจารณาลงนามอนุมัติ และนายกองค์การบริหารส่วนตำบลได้ ลงนามประกาศใช้ข้อบัญญัติฉบับดังกล่าวเรียบร้อยแล้ว เมื่อวันที่ 23 กันยายน 2564 นั้น

 ในการนี้ องค์การบริหารส่วนตำบลกุแหระจึงได้จัดส่งประกาศใช้ข้อบัญญัติฉบับดังกล่าวให้ทราบ และขอความร่วมมือประชาสัมพันธ์โดยปิดประกาศไว้ ณ ที่ศาลาประชุมหมู่บ้าน และประกาศทางหอกระจายข่าวประจำหมู่บ้านให้ประชาชนทราบโดยทั่วกัน

 จึงเรียนมาเพื่อทราบและพิจารณาดำเนินการต่อไป

 ขอแสดงความนับถือ

 (นายสุจิต ชำนาญกิจ)

 นายกองค์การบริหารส่วนตำบลกุแหระ

สำนักงานปลัด

โทรศัพท์ 0 7535 4850

เว็บไซต์ <http://www.kurah.go.th>

E-mail : office@kurah.go.th



 ประกาศองค์การบริหารส่วนตำบลกุแหระ

 เรื่อง ประกาศใช้ข้อบัญญัติงบประมาณร่ายจ่ายประจำปีงบประมาณ พ.ศ. 2564

 ---------------------------------------

 ตามที่สภาองค์การบริหารส่วนตำบลกุแหระ ได้มีมติให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2565 ในการประชุมสภาสมัยสามัญ สมัยที่ 3 ครั้งที่ 2 ประจำปี พ.ศ. 2564 เมื่อวันที่ 26 สิงหาคม 2564 และนายอำเภอทุ่งใหญ่ได้พิจารณาลงนามอนุมัติเป็นที่เรียบร้อยแล้ว เมื่อวันที่ 22 กันยายน 2564 นั้น

 อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง (ฉบับที่ 7 ) พ.ศ.2562 มาตรา 87 องค์การบริหารส่วนตำบลกุแหระจึงประกาศใช้ข้อบัญญัติงบประมาณรายจ่ายประจำปีงบประมาณ พ.ศ.2565 โดยมีผลบังคับใช้ ตั้งแต่วันที่ 1 ตุลาคม 2564 เป็นต้นไป

 จึงประกาศให้ทราบโดยทั่วกัน

 ประกาศ ณ วันที่ 23 กันยายน พ.ศ. 2565

 ( นายสุจิต ชำนาญกิจ )

 นายกองค์การบริหารส่วนตำบลกุแหระ